Vier sterf toe trok omslaanFoto: Twitter via @LimaCharlie1 Vier mense is dood en nog twee ernstig beseer toe ŉ vragmotor Sondagaand op die Du Toitskloofpas naby Worcester in die Wes-Kaap omgeslaan het. Kenny Africa, Wes-Kaapse verkeershoof, het aan Maroela Media bevestig die ongeluk het kort ná 21:00 voor die ou Du Toitskloof-tonnel gebeur. Volgens Africa is vier mense op die toneel dood verklaar, terwyl die twee beseerdes in ŉ ernstige toestand na ŉ hospitaal geneem is. Die pad is ure lank vir verkeer gesluit terwyl die toneel opgeruim is en motoriste moes van alternatiewe roetes gebruik gemaak. Die pad is intussen weer heropen.